August Weizenbergi tänav

August Weizenbergi tänav asub Tallinnas Kadriorus Kesklinna linnaosas.

Ajalugu 

August Weizenbergi tänav Tallinnas on kandnud ajalooliselt nimetusi - Salongi tn, Salooni tn; saksa keeles Salonstraße, Weizenbergstraße; vene keeles Салонная ул., Аугуста Вейценберга, ул.

Tänav nimetati August Weizenbergi tänavaks, skulptor August Weizenbergi järgi 17. jaanuaril 1923. aastal Tallinna Linnavolikogu otsusega.

Hoonestus

 August Weizenbergi tänav 4 asub arhitektide Karl Tarvase ja Karl Burmani projekteeritud ja aastatel 1928–1931 ehitatud kolmekorruseline korterelamu.
August Weizenbergi tänav 6 asub 1924. aastal ehitatud kolmekorruseline korterelamu.
August Weizenbergi tänav 7 asub Aleksandr Vladovski projekteeritud ja 1929. aastal ehitatud kolmekorruseline Tallinna maja tüüpi korterelamu.
 August Weizenbergi tänav 8 on Kadriorgu 1930. aastate II poolel ehitatud funktsionalismimõjudega või ka esindustraditsionalistlik kivimaja, arhitekt Nikolai Thamm.
August Weizenbergi tänav 9 asub Eugen Habermanni ja Edgar Johan Kuusik projekteeritud ja aastatel 1930–1932 ehitatud kolmekorruseline korterelamu.
 August Weizenbergi tänav 10, 12, 14 asuvad aastatel 1911–1914 ehitatud juugendstiilis algsed puitüürimajad.
August Weizenbergi tänav 15, kolmekorruseline korterelamu.
August Weizenbergi tänav 18, 2003. aastal ehitatud restoranihoone.
August Weizenbergi tänav 19, Tallinna maja tüüpi kolmekorruseline korterelamu.
August Weizenbergi tänav 20a, Anton Lembit Soansi projekteeritud ja 1939. aastal ehitatud 3/4-korruseline korterelamu.
August Weizenbergi tänav 21, Karl Tarvase projekteeritud ja 1939. aastal ehitatud kahekorruseline korterelamu.
August Weizenbergi tänav 23, Erich Jacoby ja Johann Ostrati projekteeritud ja 1932. aastal ehitatud kahekorruseline korterelamu.
August Weizenbergi tänav 25, Eugen Habermanni projekteeritud ja aastatel 1931–1932 ehitatud kahekorruseline korterelamu.
August Weizenbergi tänav 27, 2005. aastal ehitatud kolmekorruseline korterelamu.
August Weizenbergi tänav 28, Mikkeli muuseumi hoone
August Weizenbergi tänav 29 // Jaan Poska tänav 49, 2000. aastal ehitatud kolmekorruseline korterelamu.
August Weizenbergi tänav 30, Kadrioru Pargi Kadrioru lossi jääkelder
 August Weizenbergi tänav 32a asus Eesti Vabariigi ajal Vahipataljoni kasarm ja Vabariigi Presidendi Kantselei käsundusohvitseri asukoht.
August Weizenbergi tänav 33, Kadrioru lossi lustla
August Weizenbergi tänav 34 // Valge tänav 1, Kumu Kunstimuuseum
 August Weizenbergi tänav 37 asub Kadrioru loss. 
 August Weizenbergi tänav 39 asub Kadrioru administratiivhoone ja Vabariigi Presidendi Kantselei

Galerii

Viited

Välislingid

Kesklinna linnaosa tänavad
Kadriorg